Dani Monk

## Danielle Chardonay Monk

Cyflwynwyd Dani Thomas i Gwmderi fel blonden hy o Lanelli yn 2007, tra oedd yn cyflawni dedfryd o wasanaeth cymunedol gyda Kath Jones. Daeth i fyw ym 39 Maes y Deri, a phriodi Mark Jones er mwyn ennill cystadleuaeth mewn cylchgrawn.

### **Perthynas a Brandon**

Bu Dani'n gysylitiedig a sawi sgam arall, a chynllwynio â Mark a Garry Monk, ond aeth i drafferth go iawn pan gafodd ei herwgipio. Daeth Brandon Monk i'w hachub, a blagurodd cariad rhwng y ddau - fe fuon nhw'n byw gyda'i gilydd yn fflat y siop chips.

Er bod tipyn o wahaniaeth rhyngddyn nhw o ran oedran, a Brandi'r ci'n bla dan draed, rhoddodd Brandon sylfaen gadarn i fywyd Dani am y tro cyntaf erioed. Gyda'i gefnogaeth e, cafodd waith yn ABD cyn sefydlu ei busnes harddwch ei hun yn salon Sheryl Hughes.

### **Trip i Newcastle**

Ond ar ôl iddyn nhw ffraeo yn ystod ymweliad y criw â Newcastle, disgynnodd Dani i freichiau Garry, ei frawd, ac er i Brandon faddau iddi, bu'n achos toes mawr i'r ddau.

Yn fuan ar ôl hynny, yn 2011, bu farw Brandon mewn tan yn y fflat wrth geisio achub ei ddyweddi. Bu Dani'n galaru'n hir amdano, gan deimlo'r euogrwydd i'r byw.

### **Brawd yn y pentref**

Daeth Gethin Thomas, ei brawd hŷn o Lundain i'w chefnogi yn ei galar a datgelwyd cymhlethdod eu cefndir teuluol. Oherwydd nad oedd Dani wedi'i weld ers pan oedd hi'n ferch fach, yn raddol back y daeth i ymddiried yn Gethin.

### **Gorffennol Moc**

Pan laniodd Moc Thomas, tad Dani a Gethin ar stepen y drws. Yn dilyn degawdau o ddryswch, daeth rhyddhad o fath pan gofiodd Gethin rywbeth erchyll - bu Moc yn ei gam-drin pan oedd yn blentnyn, a chyhoeddodd hyn o flaen pawb yn y Deri.

Doedd gan Dani ddim syniad pwy i'w gredu am gynod hir, wedi'r cyfan, roedd Moc yn rheolwr banc parchus, siriol wrth bawb, a doedd gan Dani ddim cof o unrhyw gam-drin. Yn ddiweddarach cyfaddefodd Moc y cyfan wrth ei fab ychydig cyn i Gethin gael ei daro ar ddamwain gan gar Iolo White.

Bu Gethin mewn cadair olwyn am sbel, a bu'n hir yn gwella o anafiadau'r ddamwain a'r grasfa gafodd gan Moc am feiddio datgelu eu cyfrinach. I wneud pethau'n waeth roedd Moc yn calnun Sheryl erbyn hynny, er mewn cadw llygad ar ei mab, Wil. Cafodd Dani el brawychu pan ddatgelwyd mai Gethin oedd yn dweud y gwir. Bu bron i Moc gael ei grafangau ar Wil, ond llwyddodd i ddianc.

### **Bywyd ar ôl Moc**

Closiodd Gethin a Dani yn wyneb brad eu tad, ac yn gwbl annisgwyl, daeth Garry i'r adwy, a bu'n gysur mawr i Dani. Cyfnewidiodd y ddau fodrwyau i brofi eu hymrwymiad i'w gilydd, a symudodd Dani i mewn i fflat Garry.

Pan ddatgetwyd mai Gwyneth Jones oedd yn gyfrifol am farwolaeth Brandon, roedd yn sioc enfawr, a chodwyd sawl crachen o orffennol Dani a Garry. Ond wrth gau pennod bwysig ym mywydau'r ddau, agorwyd pennod newydd pan ddaeth Gwern, mab Garry a Gwyneth i fyw atyn nhw.

Siglwyd seiliau eu perthynas gan benderfyniad mawr Dani tra oedd hi'n disgwyl efeilliaid. Collodd un babi, a dewls erthylu'r Ilall - doedd hi ddim yn barod i fod yn fam eto.

### **Gwarchae Rhif 10**

Yn 2017 dychwelodd Moc i Gwmderi i gael dial y rhai oedd yn eu beio am ei gwymp. Llwyddodd i dwyllo Kelly Evans i mewn i berthynas ac ar ôl iddo ddengyd o Benrhewl lle'r oedd yn cael ei garcharu gan Gethin Thomas a Garry daeth at Rhif 10 a llwyddodd i gymeryd Anita Pierce, Kelly, Sheryl Hughes, Dani a Gethin fel gwystlon.

Yn y pendraw, cafodd Moc ei anfu yn ddifrifol ar ôl iddo gael ei saethu'n ddamweiniol. Bu farw yn yr ysbyty yn ddiweddarach.

Daeth Dani i wybod bod Moc wedi gadael swm sylweddol o arian iddi yn ei ewyllys ac roedd yn benederfynnol o'i rannu yn hafal gyda Gethin ond gwyddai na fyddai fyth yn ei dderbyn. Rhoddodd yr arian i Ffion o dan yr amod y byddai yn cadw'r peth yn gyfrinach. Daeth Gethin i wybod am y peth a llosgodd yr arian er gwaetha ymbil Ffion.

### **Damwain Pwll Bach**

Yn 2019 roedd Dani ymusg y rhai a fu'n brotestio yn erbyn cynllwyniau Eileen a Jim Probert i droi'r cyn gloddfa Pwll Bach yn safle tirlenwi. yn ystod y brotest bu damwain yn achosi i nifer o'r prentrefwyr gael eu dal dan ddaer.

Tra'r oeddent yn sownd dan y ddaear cyfaddefodd Gwyneth wrth **Dani** ei bod wedi newid ewyllys Sheryl Llywelyn a mai Dani oedd yn fod i gael y salon.

Yn y pendraw achubwyd y trigolion a daeth pawb allan o'r pwll yn ddiogel ond ddioddefodd Gwyneth ataliad ar y galon.

### **Perthynas Jaclyn a Garry**

Yn ystod y cyfnod clo cychwynnodd berthynas rhwng Garry Monk a Jaclyn Parri. Gyda'i briodas gyda **Dani** eisoes mewn trafferthion ni wellodd pethau yn ystod y lockdown, a chychwynnodd Garry a Jaclyn gysgu gyda'i gilydd.

Daeth Garry i'r penderfyniad y dylai Jaclyn ag ef adael y cwm gyda'i gilydd, ar drip i Efrog Newydd i gychwyn ond yna'n barhaol i gychwyn bywyd newydd gyda'i gilydd yn rhywle newydd. Rhannodd ei gynllwynion gyda'i chwaer, a'i fwriad i ddatgelu'r gwir i Dani ar fore ei ymadawiad. Pan ddaeth Dylan i glywed am gynlluniau ei chwaer penderfynodd ddatgelu'r cyfan wrth Dani am affêr ei gwr. Er ei bod hi'n gandryll nid oedd gan Dani unrhyw fwriad i stop Garry rhag gadael.

Roedd Garry a Jaclyn wedi penderfynu cyfarfod mewn coedwig ar gyrion y pentref ond cafodd Garry sioc pan gyrhaeddo Dylan i'w gyfarch yn hytrach na Jaclyn. Gyda gwn yn ei law roedd Dylan yn benderfynol o stopio'i chwaer rhag gadael. Aeth pethau'n ffrae rhwng y ddau ac yn y sgarmes ddilynodd taniodd y gwn. Yn ddiweddarach gwelwyd Dylan yn gostwng rhywbeth yn edrych fel corff i mewn i'r llyn a dim golwg o Garry yn unman.

Pan gyrhaeddo Jaclyn y man cyfarfod nid oedd unrhyw olwg o Garry. Yn methu llwyddo cael gafael arno daeth hi i'r canlyniad fod Garry wedi newid ei feddwl a gadael Cwmderi hebddi. Dychwelodd i Gwmderi ar frys er mwyn stopio Tesni rhag datgelu'r cyfan am yr affêr i Gerwyn. Cyrhaeddodd mewn pryd a llwyddodd i berswadio'i merch ei bod wedi newid ei meddwl am adael ac na'i phenderfyniad hi oedd dychwelyd at ei theulu.

Credai Jaclyn am gyfnod ei bod wedi llwyddo i gadw'r berthynas yn gyfrinach ac achub ei phriodas ond pan welodd Dani'r teulu Parri yn mynd am dro gyda'i gilydd cafodd ei digio wrth eu gweld mor hapus. Penderfynodd ddatgelu'r cyfan i Gerwyn yn gyhoeddus ar ganol y stryd er waethaf pledion Britt iddi gadw'n dawel.

### **Diflaniad Garry**

Achosodd ddiflaniad sydyn Garry Monk drafferthion i gryn dipyn o drigolion y Cwm. Yn y Deri roedd tensiynau rhwng **Dani Monk** a Cassie Morris, Dani yn dal dig yn erbyn Cassie am ei bod hithau wedi gwybod am berthynas Garry a Jaclyn ymhell cyn iddo adael. Ceisiodd roi'r sac i Cassie ond roedd Garry eisoes wedi gwneud trefniadau i roi'r busnesau yn enw ei chwaer Britt Monk.

Roedd tensiynau hefyd rhwng Britt a Dani, gyda Britt yn beio Dani am yrru ei brawd i adael, rhywbeth nad oedd Colin Evans yn feddwl oedd yn deg.

### **Dani, Dylan a'r busnes newydd**

Gyda brad Garry dal i'w brifo a thensiynau yn y Deri dal i fod yn uchel roedd **Dani** yn falch iawn i glywed gan ei chyfreithiwr ei bod ganddi ragolygon addawol i gael hanner o bopeth mewn ysgariad. I ddathlu'r newyddion rhannodd botel o champagne gyda Dylan Ellis yn far y Deri. Trodd y noson yn un hwyr gyda llawer o fflyrtio rhwng y ddau er waethaf anghymeradwyaeth Cassie. Yn y pen draw treuliodd y ddau'r noson yng nghwmni ei gilydd er waethaf perthynas Dylan gyda Sara Francis.

Yn ddiarwybod i Dani, wrth weld y ddau yn closio ac yn gwybod fod Dylan yn ddyn peryglus cysylltodd Cassie Morris â Garry a mynnu ei fod yn dychwelyd i Gwmderi.

Cafodd Dani sioc y bore canlynol pan gododd i weld Garry yn y fflat, y tro cyntaf iddi ei weld ers iddo ddiflannu'r flwyddyn gynt. Ac yntau wedi cael affer gyda Jaclyn a gadael ei wraig a'i blant nid oedd gan Dani unrhyw fwriad o wrando ar Garry.

Dychwelodd Dani a Dylan at eu bywydau, y noson rhyngddynt yn y gorffennol nes i Dani gychwyn teimlo'n sâl yn y boreau. Roedd hi'n disgwyl babi a Dylan oedd y tad. Rhannodd ei gofidion gyda Mark Jones ond wedi mynd drwy'r profiad o golli babi roedd hi'n benderfynol o gadw'r un yma.

Yn y cyfamser fe wnaeth Dani fwrw ymlaen â'i chynlluniau i agor busnes yn gyn safle Salon J&S. Esblygodd ei syniad gwreiddiol o agor siop harddwch ar gyfer cŵn i fod yn fusnes amlbwrpas, gyda salon ar gyfer pobol yn y blaen a lle i ymbincio cŵn yn y cefn. Talodd am gwrs hyfforddi drud ar gyfer Aled Richards heb sylwi fod y gost hyd yn oed yn uwch na'r hyn oedd wedi credu. Gyda Matthew ac APD ar ei hôl am arian i dalu am y gwaith adnewyddu ar yr adeilad sylweddolodd Dani ei fod mewn twll. Awgrymodd Britt Monk ei fod yn cymryd arian allan o dil y Deri, ond wrth i Dylan sylwi arni yn cymryd y pres gwelodd ei gyfle. Cynigiodd fuddsoddi yn y busnes a symud i mewn i'r fflat uwchben y Salon.

Ceisiodd Garry erfyn ar Dani i beidio cymryd arian gan Dylan ond yn ofer. Roedd diwrnod lansiad "Chi a'r Ci" yn fethiant ac ynghanol straen y cyfan bu i Dani gyfaddef i Garry ei bod yn disgwyl ac mai Dylan oedd y tad. Torrodd Garry ei galon ac er mwyn dial datgelodd y cwbl wrth Sara.